Document ID: /roh_data/filtered/fineweb-2-filterrobots_roh.jsonl.gz/21851

La Magistraglia grischuna LEGR desista da trair vinavant il plant en connex cun la discriminaziun da paja da las mussadras ed ils mussaders da scolina. Malgrà ch'ins saja persvas che la dretgira administrativa haja decis fauss, na tirian ins betg vinavant il cas tar il Tribunal federal a Losanna, hai num en la communicaziun.
Via politica va pli spert
Enstagl giajan ins ussa ensemen cun las mussadras ed ils mussaders da scolina la via politica. Quai sut il motto «ussa pir da dretg». Questa via directa mainia pli spert a la finamira, che mussadras e mussaders vegnian indemnisads a moda commensurada.